दिल्ली NCR में झमाझम बारिश, कई स्थानों पर जलभराव, मिंटो ब्रिज पर रोका गया ट्रैफिक
दिल्ली के मिंटो ब्रिज में जलभराव होने की वजह से ट्रैफिक पुलिस द्वारा इसे यातायात के लिए बंद कर दिया गया है।
नई  दिल्ली. दिल्ली एनसीआर में रात से जमकर बारिश हो रही है। बारिश की वजह से जहां पारा गिरने से लोगों को राहत मिली है, वहीं कई जगहों पर जलभराव की वजह से लोगों को परेशानी का सामना करना पड़ रहा है। दिल्ली के मिंटो ब्रिज में जलभराव होने की वजह से ट्रैफिक पुलिस द्वारा इसे यातायात के लिए बंद कर दिया गया है।दिल्ली ट्रैफिक पुलिस ने ट्वीट कर बताया कि मिंटो रोड से नई दिल्ली जाने वाले ट्रैफिक को बाराखम्बा की तरफ व कमला मार्किट की तरफ से आने वाले ट्रैफिक को दीनदयाल उपाध्याय व कमला मार्किट गोल चक्कर की तरफ डायवर्ट किया गया है।भारी बारिश की वजह से मिंटो ब्रिज के अलावा मूलचंद अंडरपास और आईटीओ समेत अनेक स्थानों पर जलभराव हो गया है। जलभराव की वजह से दिल्ली यातायात पुलिस ने कई अंडरपास बंद कर दिए और यात्रियों को ट्विटर के जरिए इस बारे में सूचित किया है। लोक निर्माण विभाग (पीडब्ल्यूडी) के अधिकारियों ने कहा कि उसके कर्मी जलभराव की समस्याओं को प्राथमिकता से सुलझा रहे हैं।दिल्ली NCR में इन जगहों पर बारिश से यातायात प्रभावित